ลีโล่ แอนด์ สติทช์ อะโลฮ่า..เพื่อนฮาข้ามจักรวาล

ลีโล่ แอนด์ สติทช์ อะโลฮ่า...เพื่อนฮาข้ามจักรวาล  เป็นภาพยนตร์แอนิเมชันอเมริกัน แนวตลก-ดรามาและนิยายวิทยาศาสตร์ ฉายเมื่อปี ค.ศ. 2002 สร้างโดย วอลต์ดิสนีย์ฟีเชอร์แอนิเมชัน และจัดจำหน่ายโดย วอลต์ดิสนีย์พิกเชอส์ เป็นภาพยนตร์แอนิเมชันขนาดยาวเรื่องที่ 42 ของดิสนีย์ เขียนบทและกำกับโดย คริส แซนเดอร์สและดีน เดอบัวส์ เป็นการกำกับภาพยนตร์เรื่องแรกของพวกเขา ภาพยนตร์แสดงนำโดยด้วย เดเวห์ เชสและแซนเดอร์ส ให้เสียงตัวละคร ลีโล่และสติทช์ ร่วมกับ เทีย คาร์เรเร, วิง ราเมส, เดวิด อ็อกเดน สเตียร์ส, เควิน แมคโดนัลด์, เจสัน สกอตต์ ลี, โซอี คาลด์เวลล์และเควิน ไมเคิล ริชาร์ดสัน "ลีโล่ แอนด์ สติทช์" เป็นภาพยนตร์แอนิเมชันเรื่องที่สองของดิสนีย์ ที่ส่วนใหญ่สร้างที่ ฟลอริดาแอนิเมชันสตูดิโอใน ดิสนีย์สฮอลลีวูดสตูดิโอส์ (ในช่วงนั้นใช้ชื่อว่า "ดิสนีย์-เอ็มจีเอ็มสตูดิโอส์") ที่ วอลต์ดิสนีย์เวิร์ล ใกล้กับ ออร์แลนโด, ฟลอริดา (อีกสองเรื่องคือ "มู่หลาน" และ "มหัศจรรย์หมีผู้ยิ่งใหญ่") ภาพยนตร์ฉายเมื่อวันที่ 21 มิถุนายน ค.ศ. 2002 ได้การตอบรับที่ดีจากนักวิจารณ์และได้รับการเสนอชื่อใน รางวัลออสการ์ สาขาภาพยนตร์แอนิเมชันยอดเยี่ยม ใน งานประกาศผลรางวัลออสการ์ ครั้งที่ 75
โครงเรื่อง.
เมื่ออุกกาบาตตกลงที่ฮาวาย ลีโล่ เด็กที่ดูเหมือนจะถูกสังคมของเพื่อน ๆ รังเกียจ ได้ขออธิษฐานว่า ขอใครสักคนที่จะมาเป็นเพื่อนและไม่ทอดทิ้งเค้าไป และก็ได้สมตั้งใจจริง ๆ (มั้ง) ในขณะเดียวกัน ที่สภาสหพันธ์กาแล็กติก ได้ตั้งสปายพลีกลี่ย์ ทูตแห่งดวงดาวสีน้ำเงินที่ชื่อว่าโลก และจัมบ้าผู้สร้างสิ่งมีชีวิตทดลอง 626 (สติทช์ในเวลาต่อมา) ให้ไปจับสิ่งมีชีวิตลึกลับที่เขาทำหายกลับคืนมา เพราะหากปล่อยไว้อาจสร้างความเสียหายต่อสถานที่ ๆ มันอยู่ก็ได้ ขณะเดียวกัน ลีโล่ได้สุนัขตัวใหม่มา แต่เมื่อมาถึงบ้าน มันคือสิ่งมีชีวิตที่สร้างมาเพื่อการทำลายอย่างเดียว ลีโล่รู้สึกอึดอัดใจที่สติทช์ สุนัขของเธอเอาแต่ทำลายไปวัน ๆ โดยไม่มีทางเป็นพลเมืองดีเลย แต่ซวยซ้ำซาก เมื่อนานี่พี่สาวลีโล่ถูกนักสังคมสงเคราะห์จะตามเรียกตัวลีโล่ไปในอีก 3 วันข้างหน้าหากเธอยังดูแลลีโล่ไม่ดีพอ ท่ามกลางความวุ่นวายของสมาชิกในครอบครัว ลีโล่ได้สั่งสอนต่อสติทช์ให้เป็นพลเมืองดีกับเขาบ้าง แต่แทนที่จะดีขึ้น นับวัน เรื่องราวก็ยิ่งเริ่มเลวร้ายขึ้นอีก วันต่อมา ที่สหพันธ์ ได้ส่งกัปตันแกนตูไปเพื่อส่งสปายพลีกลี่ย์และจัมบ้ากลับมาที่สหพันธ์พร้อมข้อหาทำงานล่วงเวลาที่กำหนดให้ไว้ และจับสิ่งมีชีวิตทดลอง 626 กลับคืนมา ในขณะเดียวกัน นานี่เพิ่งได้งานใหม่จากเพื่อนสนิทของเธอ เดวิด ยังไม่ทันจบซีน จัมบ้าและพรีกลี่ย์ได้ไปบุกบ้านลีโล่จนพังทลายไม่มีสภาพความเป็นบ้านเลย ลีโล่และสติทช์ไหวตัวออกจากบ้านได้ทันท่วงทีจึงไม่เป็นอันตรายมาก หลังจากนานี่ได้งานมาสำเร็จ เธอก็เดินกำลังจะกลับบ้านไปยังซอย ๆ หนึ่ง โฉบตานานี่สักพัก รถดับเพลิงได้บึ่งไปยังซอยบ้านของนานี่ด้วยความเร็ว เธอจึงรีบตามรถดับเพลิงไปทันที ยังไม่ทันจะถึงบ้าน ซีไอเอคอบร้าแห่งสมาคมนักสงเคราะห์ก็มาจับลีโล่ไปเข้ารถ เหลือไว้เพียงสติทช์เท่านั้น นานี่มาขอตัวลีโล่แต่ไม่สำเร็จ เมื่อพ้นตา ลีโล่ได้ออกจากรถ ลีโล่กับสติทช์สนทนาไปสักพัก แกนตูก็จับลีโล่และสติทช์ไปแล้ว สติทช์ใช้ความสามารถของเขาออกมาจากแคปซูลฉิวเฉียด เมื่อลีโล่หายไป สติทช์ก็ถูกจัมบ้าจับอีก นานี่ได้เห็นจัมบ้าและพลีกลี่ย์จึงสนทนากัน แล้วพบสติทช์จึงถามว่าลีโล่อยู่ไหนด้วยความห่วงใย สติทช์จึงบอกมาแล้วใช้จรวดจัมบ้าขับตาม กวดไปมากันจนแกนตูเสียหลัก เดวิดที่กำลังเล่นโต้คลื่นอยู่นั้นเห็นสติทช์กับพวกจึงไปช่วย แต่ก็ยังไม่ทันช่วยได้นาน ประธานสภาสหพันธ์กาแล็กติกได้จับสติทช์และปลดกัปตันแกนตูออกในฐานะทำงานไม่สำเร็จ คอบร้า บับเบิ้ลได้ถามลีโล่ว่า " มีใบอนุญาตฺเลี้ยงสติทช์ไม่ใช่เหรอ " ลีโล่จึงส่งใบอนุญาตไป คอบร้า บับเบิ้ล จึงบอกกับหัวหน้าสมาคมว่า " เอเลี่ยน ต้องเคารพสิทธิของมนุษย์โลก " ประธานสภาจึงปล่อยสติทช์ พร้อมปล่อยจัมบ้าและพริกลี่ตามยถากรรม และให้สิทธิเลี้ยงสิ่งมีชีวิตลอง 626 พร้อมช่วยเหลือในทุกด้านตลอดไปจนกว่าจะเลิกเลี้ยงสติทช์ไป นานี่จึงได้จัมบ้าและพลีกลี่ย์มาเป็นสมาชิกใหม่ของบ้าน และร่วมกันสร้างบ้านใหม่และสามารถกลับมาเป็นเหมือนเดิมได้อย่างมีความสุข
นักพากย์.
 หมายเหตุ : ข้อมูลรายชื่อนักพากย์ในเวอร๋ชั่นภาษาไทยจากเว็บไซต์ disneyinternationaldubbing.weebly.com